Selle patu tagajärjed looduse vastu on - hellitamine, tundelisus külmetusile,  närbumus ja naha vähem elastsus, sellest põhjus enneaegseks nahalõdvenemiseks ja kortsude tekkimiseks - kõik silmatorkava välise vananemise tunnused. Järgnevad mitmesugused ärritused, takistused ainetevahetusest, kalduvused tuberkuloosiks, inglishaiguseks ja peamiselt massiliseks verevaesuseks ning kahvatustõveks. Eriti viimase määratusuurele mõjule vihjab olukord, et ta normaalse seisundi sai ajajärgul, kus riietuti kõige valjemate eeskirjade järele. Sealjuures muutus "huvitav kahvatus" moeks ja tõsteti  eluideaaliks. Õnnetud neiud ja naised olid need, kes kõigist karmidest ettekirjutusist hoolimata imelikul viisil võisid rõõmustada hea tervise ja sellest õitsva näovärvi üle, nüüd aga tugeva puuderdamisega olid sunnitud tooma esile haiglast kahvatust, et mitte eralduda kahjulikult ja alamrahvalikult suurest kaasõdede massist. Kahjuks olid aga paljud seotud otsese kehalise piinaga, nii et lõppeks oldi sunnitud tõmbama piir nende tervislikult halbadele mõjudele. Ja nii algas võitlus, aga võitlus liialdatud  tagajärgedega, mitte halbuse algpõhjuse enesega. Seeläbi oleks ju "huvitava kahvatuse" moenõue sattunud hädaohtu. Ja nii otsiti õnnistust keemiliste vabrikute saadusis ja apteekides, selle asemel, et leida tervise algallikas, lasta tunda vabana riideist päikesekiirte, õhu ja vee mõju kogu kehale.